







   ANEXA .........................................
In vederea întocmirii Avizului de oportunitate de către structura specializată condusă de arhitectul – şef, fundamentat din punct de vedere tehnic  de către Comisia Tehnică de Amenajare a Teritoriului şi de Urbanism, aprobat de Primarul Municipiului Timişoara, este necesară depunerea unei documentaţii care să conţină:
1. Cerere privind intenţia solicitantului, ce va cuprinde:
· Date de identificare petent

· Date de identificare locaţie
· Definire cerinţa
2. Certificatul de Urbanism prin care i-a fost solicitat Avizul  de oportunitate  însoţit de plan încadrare 1:5000 si plan situaţie existenta 1:500 eliberate de Primăria municipiului Timişoara
      3. Dovada amplasării pe proprietate a panoului model Anexa 1 din Ordinul 2701/2010 al ministrului dezvoltării regionale şi turismului pentru aprobarea Metodologiei de informare şi consultare a publicului cu privire la elaborarea sau revizuirea  planurilor de amenajare a teritoriului şi de urbanism, prin fotografii datate, conform HCL  140/2011.
      4.Piese scrise şi desenate;

   a) piese scrise, respectiv memoriu tehnic explicativ, care va cuprinde prezentarea investiţiei/operaţiunii propuse, indicatorii propuşi, modul de integrare a acesteia în zonă, prezentarea consecinţelor economice şi sociale la nivelul unităţii teritoriale de referinţă şi la nivelul localităţii, categoriile de costuri ce vor fi suportate de investitorii privaţi şi categoriile de costuri ce vor cădea în sarcina autorităţii publice locale;

   b) piese desenate, respectiv ;

-încadrarea în zonă, plan topografic/cadastral cu zona de studiu actualizat

-conceptul propus - plan de situaţie cu prezentarea funcţiunilor, a vecinătăţilor şi a limitelor servituţilor propus a fi instituite, modul de asigurare a acceselor, utilităţilor
-piese desenate prezentate într-un limbaj nontehnic (volumetrii, perspective, axonometrii, schiţe logice, scheme funcţionale, machete ,etc. )

Documentaţia se va prezenta inclusiv în format electronic ( fişiere PDF )

Prin Avizul de Oportunitate întocmit de structura specializata condusa de arhitectul – sef se vor stabili, conform legislaţiei:
· teritoriul care urmează sa fie reglementat prin planul urbanistic zonal;

· categoria / categoriile funcţionala / funcţionale a / ale dezvoltării si eventualele servituţi;

· reglementari obligatorii sau dotări de interes public necesare;
· reglementări privind asigurarea acceselor, parcajelor, utilităţilor;

· capacităţi şi indicatori maximali pentru volumele de marfă vehiculate, emisii de noxe.
Documentaţia prezentata, înregistrată la cam. 12, în vederea obţinerii Avizului de oportunitate va fi întocmită şi semnată la fel ca şi celelalte documentaţii de urbanism şi amenajare a teritoriului de profesionişti  atestaţi conform legislaţiei în vigoare.
     Documentaţia prezentată va conţine  minim 3 planşe,  pe format minim A3, cu elementele cerute ( situaţie existentă , situaţie propusă,  exemplificări ale propunerii, etc.) şi format A4 pentru piese scrise ,toate  în două exemplare, color.


Pentru documentaţiile iniţiate de persoane fizice sau juridice interesate se va percepe o taxă stabilită anual prin Hotărâre a Consiliului Local Timişoara în temeiul Legii 571/2003 privind  Codul Fiscal , Titlul 9 – impozite şi alte taxe locale , Cap. 9 – taxe speciale, Art. 282 alin.1 . Cuantumul taxelor se va stabili anual prin Hotărârea Consiliului Local. Venitul obţinut din perceperea acestei taxe  va  fi folosit pentru cheltuielile legate de funcţionarea Comisiei Tehnice de Amenajarea Teritoriului şi Urbanism.


Prezenta procedură se corelează cu prevederile Hotărârii Consiliului Local nr.140/19.04.2011 privind aprobarea  ’’Regulamentului local de implicare a publicului în elaborarea sau revizuirea planurilor de urbanism şi amenajarea teritoriului’’

